《歌送范阳卢君》
宋代·释重顯

范阳居士来鄞水，动地仙飚向人起，
乳峰直上云霞开，步骤天人到如此。
茫茫尘世谁知交，当场问我非相饶。
禅家毕竟无他事，古雪岩前曾未消。
俄然怅望辞丛室，荷负难兮泪深溢。
远幸流方且莫论，再得從容又何日。
迢迢故国殊存想，冷碧柯山分指掌。
况有觉雄华藏师，归去百城共游赏。